**ΕΚΘΕΣΗ ΠΕΝΘΗΜΕΡΗΣ ΕΚΔΡΟΜΗΣ ΤΗΣ Γ’ ΛΥΚΕΙΟΥ ΚΡΥΑΣ ΒΡΥΣΗΣ ΣΤΗΝ ΚΕΡΚΥΡΑ**

Η πενθήμερη εκπαιδευτική εκδρομή της Γ’ τάξης του ΓΕΛ Κρύας Βρύσης από τις 11 έως και τις 15 Μαρτίου 2013 ήταν απολύτως επιτυχημένη και εκπλήρωσε τους στόχους της.

 Η περιήγηση μέσω ξεναγήσεων στην Κέρκυρα και η επίσκεψη στα Ιωάννινα εμπλούτισε βιωματικά τις ιστορικές γνώσεις των μαθητών όσον αφορά την αρχαία, βυζαντινή και νεότερη ιστορία (αρχαία Δωδώνη, αρχαία πόλη της Κέρκυρας, ενετικό φρούριο, Ιόνιος Ακαδημία) ̇ το φυσικό τοπίο (ο ορεινός όγκος της Πίνδου, η Παμβώτιδα λίμνη, η καταπράσινη Κέρκυρα) ξύπνησε την οικολογική τους ευαισθησία ̇η επίσκεψη στο Μουσείο Ασιατικής Τέχνης καλλιέργησε την αισθητική τους αγωγή ̇ ο ελεύθερος χρόνος τους στις πόλεις που επισκέφθηκαν (Κέρκυρα, Γιάννενα) τους έδωσε τη δυνατότητα να ψυχαγωγηθούν ατομικά αλλά και, κυρίως, ομαδικά.

 Επίσης, στην άρτια εκτέλεση του προγράμματος της εκδρομής συνετέλεσε και η άψογη συνεργασία μαθητών, συνοδών και τουριστικού γραφείου. Το τελευταίο (Panagiotis Perperidis Holidays) μετέφερε με ασφάλεια και υπευθυνότητα τους μαθητές και τους συνοδούς και τήρησε τις υποχρεώσεις που είχε αναλάβει με την κατάθεση της προσφοράς του.

Ο αρχηγός της εκδρομής: Καρακώνης Γεώργιος

Οι συνοδοί: Ποιμενίδης Γεώργιος, Αξιαρλή Αικατερίνη